Forslag til RÅDETS FORORDNING om ændring af forordning (EF) nr. 603/1999 om indførelse af en endelig antidumpingtold på importen af binde- og pressegarn af polypropylen med oprindelse i Polen, Tjekkiet og Ungarn og om endelig opkrævning af den midlertidige told

(forelagt af Kommissionen)

BEGRUNDELSE

1. Ved forordning (EF) nr. 603/1999 indførte Rådet en endelig antidumpingtold på importen af binde- og pressegarn af polypropylen med oprindelse i bl.a. Ungarn.

2. Der blev imidlertid indrømmet fritagelse for tolden, når varen er fremstillet og eksporteret og faktureret direkte til en importselskab i Fællesskabet af selskabet Tiszai Vegyi Kombinat Rt ("TVK"), hvis individuelle pristilsagn Kommissionen godtog ved afgørelse 1999/215/EF.

3. TVK underrettede Kommissionen om, at der var sket ændringer i dets handelsaktiviteter, og at det derfor ønskede at trække sit tilsagn tilbage.

4. Det er derfor nødvendigt at ændre forordning (EF) nr. 603/1999 ved at fjerne navnet TVK på listen over selskaber, som er fritaget for antidumpingtolden, og indføre en endelig told.

5. Sideløbende hermed ændrer Kommissionen artikel 1 i afgørelse 1999/215/EF med listen over selskaber, hvis tilsagn er godtaget.

Forslag til RÅDETS FORORDNING om ændring af forordning (EF) nr. 603/1999 om indførelse af en endelig antidumpingtold på importen af binde- og pressegarn af polypropylen med oprindelse i Polen, Tjekkiet og Ungarn og om endelig opkrævning af den midlertidige told

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab [1], særlig artikel 8,

[1] EFT L 56 af 6.3.1996, s. 1, senest ændret ved forordning (EF) nr. 2238/2000, EFT L 257 af 11.10.2000, s. 2.

under henvisning til forslag forelagt af Kommissionen efter høring af Det Rådgivende Udvalg, og

ud fra følgende betragtninger:

A. TIDLIGERE PROCEDURE

(1) Rådet indførte i marts 1999 ved forordning (EF) nr. 603/1999 [2] en endelig antidumpingtold på importen af binde- og pressegarn af polypropylen med oprindelse i Polen, Tjekkiet og Ungarn.

[2] EFT L 75 af 20.3.1999, s. 1, senest ændret ved forordning (EF) nr. 1657/2001, EFT L 221 af 17.8.2001, s. 1.

(2) Inden for rammerne af proceduren godtog Kommissionen ved afgørelse 1999/215/EF af 16. marts 1999 [3] et pristilsagn fra bl.a. det ungarske selskab Tiszai Vegyi Kombinat Rt ("selskabet").

[3] EFT L 75 af 20.3.1999, s. 34, senest ændret ved afgørelse 2000/324/EF, EFT L 112 af 11.5.2000, s. 65.

(3) Binde- og pressegarn af polypropylen med oprindelse i Ungarn, som dette selskab eksporterede til Fællesskabet (Taric-tillægskode 8582), blev undtaget fra antidumpingtolden ved artikel 2, stk. 1 og 2, i forordning (EF) nr. 603/1999.

B. FRIVILLIG TILBAGETRÆKNING AF TILSAGN

(4) Efter ændringer i dets handelsaktiviteter meddelte Tiszai Vegyi Kombinat Rt Kommissionen, at det ønskede at trække sit tilsagn tilbage.

(5) Selskabets tilsagn er blevet trukket tilbage og dets navn er derfor ved Kommissionens afgørelse 2001/XXX/EF slettet på listen i artikel 1, stk. 1, i afgørelse 1999/215/EF over selskaber, hvis tilsagn er godtaget.

C. ENDELIG TOLD

(6) Undersøgelsen, som førte til selskabets tilsagn, afsluttedes med, at der ved forordning (EF) nr. 603/1999 blev truffet en endelig afgørelse vedrørende dumping og skade.

(7) I henhold til artikel 8, stk. 9, i forordning (EF) nr. 384/96 skal den antidumpingtold, der nu skal indføres på import af varer fremstillet af selskabet, fastlægges på grundlag af de kendsgerninger, der blev fastslået i forbindelse med den undersøgelse, der førte til tilsagnet. I denne forbindelse skønnes det i betragtning af, at den fastsatte antidumpingmargen var lavere end skademargenen, passende at fastsætte den endelige antidumpingtold til en værditold på 26,4% svarende til den fastsatte dumpingmargen (se også betragtning (26) i forordning (EF) nr. 603/1999.

D. ÆNDRING AF FORORDNING (EF) NR. 603/1999

(8) På baggrund af ovenstående bør artikel 1, stk. 2, og artikel 2, stk. 2, i forordning (EF) nr. 603/1999 med listen over selskaber, som pålægges antidumpingtold, og selskaber, som er undtaget fra antidumpingtolden, ændres i overensstemmelse dermed -

UDSTEDT FØLGENDE FORORDNING:

Artikel 1

Artikel 1, stk. 2, i forordning (EF) nr. 603/1999 affattes således:

"2. Den endelige antidumpingtold fastsættes til følgende af prisen, netto, frit Fællesskabets grænse, ufortoldet, for varer, der er fremstillet af nedennævnte selskaber:

>TABELPOSITION>

Artikel 2

Artikel 2, stk. 2, i forordning (EF) nr. 603/1999 affattes således:

"2. Import i henhold til afgivne og godtagne tilsagn angives under følgende Taric-tillægskoder:

>TABELPOSITION>

Artikel 3

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand